CELEX: 62011TN0667
Language: et
Date: 2011-12-28 00:00:00
Title: Kohtuasi T-667/11: 28. detsembril 2011 esitatud hagi — Veloss ja Attimedia versus parlament

25.2.2012   
            
            
               ET
            
            
               Euroopa Liidu Teataja
            
            
               C 58/15
            
         28. detsembril 2011 esitatud hagi — Veloss ja Attimedia versus parlament
   (Kohtuasi T-667/11)
   2012/C 58/28
   Kohtumenetluse keel: inglise
   
      Pooled
   
   
      Hagejad: Veloss International SA (Brüssel, Belgia) ja Attimedia SA (Brüssel) (esindaja: advokaat N. Korogiannakis)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi otsus valida hagejate pakkumine, mis esitati vastuseks avatud pakkumiskutsele nr EL/2011/EL „Kreeka keelde tõlkimise teenused” (1), pakkujate nimekirjas teisele kohale, millest teavitati hagejaid 18. oktoobri 2011. aasta kirjaga ning kõik seotud otsused, mille kostja on hiljem teinud, eelkõige otsus sõlmida kõnealune leping esimese pakkujaga;
            
         
               —
            
            
               mõista Euroopa Parlamendilt hageja kasuks välja kahjuhüvitis summas 10 000 eurot võimaluse kaotamise ja reputatsiooni kahjustamise tõttu;
            
         
               —
            
            
               mõista kohtukulud välja Euroopa Parlamendilt ning kohustada viimast tagasi maksma kõiki muid käesoleva hagiavalduse esitamisega tekkinud kulusid, isegi kui Üldkohus jätab selle rahuldamata.
            
         
      Väited ja peamised argumendid
   
   Hageja esitab hagi põhjendamiseks viis väidet.
   
               1.
            
            
               Esimese väite kohaselt on hindamiskomitee süstemaatiliselt seganud valiku- ja pakkumiskriteeriume ja pakkumismenetluse erinevaid etappe;
            
         
               2.
            
            
               Teise väite kohaselt on Euroopa Parlament rikkunud finantsmääruse (2) artikli 100 lõiget 2, kuna ei ole hagejatele teinud teatavaks eduka pakkumise rahalist suurust, hoolimata nende kirjalikust avaldusest;
            
         
               3.
            
            
               Kolmanda väite kohaselt esines hindamiskomitee kohaldatavas hindamismeetodis mitmeid puudujääke ja lisaks vaidlustatakse viimase koosseis tõhususe puudumise tõttu;
            
         
               4.
            
            
               Neljanda väite kohaselt olid valiku- ja pakkumiskriteeriumid ebamäärased ja sobimatud ning arvesse võeti kriteeriume, millest pakkujatele ei teavitatud;
            
         
               5.
            
            
               Viienda väite kohaselt ei nõudnud hindamiskomitee tõendit pakkujate töötajate haridusliku tausta ja tõlkimiskogemuse kohta.
            
         
      (1)  EÜT 2011/S 56-090374
   
      (2)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, 16.9.2002, lk 1; ELT eriväljaanne 01/04, lk 74)